# data[].attributes.body
1. Suteikti žinių apie paukščius. Aptarti gandro, pelėdos, pingvino išvaizdą, jų mitybą, gyvenimo būdą, elgesį. Palyginti gyvūnus tarpusavyje pagal dydį, spalvą.

2. Ugdyti kūrybiškumą ir vaizduotę vaikams pasirenkant įvairias priemones ir medžiagas meninės raiškos darbams.

3. Lavinti vaikų kalbinę raišką, skatinant kalbėti, samprotauti apie tai, ką matė, girdėjo, sužinojo.

4. Pateikti vaikams informaciją apie paukščius naudojant informacines technologijas. Ugdyti vaikų gebėjimą naudotis IKT priemonėmis - atliks veiklas su robotuku "Blue bot", planšete, interaktyvia lenta.

# data[].attributes.body
7. Aplinkos pažinimas. Įžvelgia paukščių panašumus ir skirtumus, pagal kuriuos juos grupuoja. Dalinasi savo žiniomis apie tai, kur gyvena ir kuo minta paukščiai. (6 žingsnis)

9. Skaitmeninis sumanumas. Programavimo aplinkose kuria ir vykdo paprastas komandų sekas. Pradeda suprasti, kaip valdomi robotai. Mokytoja padedamas naudos programėlę robotukui valdyti. (6 žingsnis)

11. Kalbinė raiška. Klausinėja apie tai, ką išgirdo, matė, pajautė, sužinojo, sprendžia problemas. (6 žingsnis)

13. Meninė raiška. Skirtingomis technikomis atlika kūrybinius darbus: tapo, piešia, aplikuoja, lipdo, konstruoja ar pan. (5 žingsnis)

14. Kūrybiškumas. Numato, kaip ir kokiomis priemonėmis sieks kūrybinio rezultato, padedamas sprendžia kūrybinius iššūkius, pagal savo įsivaizdavimą siekia pabaigti kūrybinį darbą, paskatintas jį tobulina. (6 žingsnis)

15. Tyrinėjimas. Lygina paukščius, atsižvelgdamas į jų požymius, savybes; iš pasiūlytų įrankių, priemonių, medžiagų pasirenka reikiamas tyrinėjimui.

# data[].attributes.body
Pokalbis. Mokytoja pristato vaikams savaitės temą. Šiandien kalbėsime apie paukščius, kurie gyvena Lietuvoje. Išsiaiškinsime kas jie tokie, sužinosime apie jų gyvenimo būdą, kuo jie minta, kaip atrodo, kokie jų balsai ar galima auginti namuose. Atliksime meninės raiškos užduotėlę - lipdysime iš plastilino paukšteliui lizdą. Klausysime paukščių čiulbėjimo, aptarsime, ką sužinojome.

Aiškinimas. Demonstracija. Mokytoja parodo vaikams plakatą su Lietuvoje gyvenančiais paukščiais, apibūdina, kas jame pavaizduota, aptaria paukščių išvaizdą, jų ypatumus.

Diskusija. Kartu su vaikais diskutuojama, koks paukštis jiems labiausiai patiko, įvardija jų išvaizdą - kokios jie spalvos, kokia uodega, snapas, akys, samprotauja apie jų gyvenimo būdą, skraidymą. Klausiama vaikų kuo minta paukščiai, ar žmonės gali jiems padėti susirasti, o gal duoti maisto? Ar galime paukštį auginti namuose? Vaikai prisimena, kokias knygeles, filmukus žiūrėjo namuose apie paukščius.

Kalbinė raiška. Mokytoja įjungia vaikams susipažinti ir paklausyti vaizdo ir garso įrašą su įvairių paukščių balsais. Vėliau vaikai aptaria, ką sužinojo, dalijasi mintimis, kuris paukščio balsas įsiminė ir patiko labiausiai, bando atkartoti.

Meninė raiška. Lipdymas. Vaikai iš plastilino lipdo paukščio lizdą su kiaušiniais.

# data[].attributes.body
https://youtu.be/KYVy-DTN488?si=upibL7iajRwGcvzb

# data[].attributes.body
1. Kūrybiškumas. Lesyklėlės. Reikalingos priemonės: panaudoti plastikiniai buteliai ar plastikiniai indeliai, žirklės, virvelė, mediniai šaukštai ar mentelės. Gaminamos lesyklėlės, iškerpama butelyje anga maistui įdėti.

2. Kalbinė raiška. Pasaka "Ančiukas, kuris nenorėjo dalintis". Klausoma pasaka, vėliau aptariama.

https://youtu.be/S1AXLI-yih4?si=biTtpUigiL_RHZ3v

3. Žaidimas. Vaikai pasiskirsto grupelėmis. Viena grupelė tarpusavyje išsirenka vieną paukštį ir imituoja jo čiulbėjimą bei judesius. Kita grupelė vaikų turi atspėti koks tai paukštis. Galima panaudoti muziką, foninius paukščių garsus.

# data[].attributes.attachment_link.title
Pasidaryk pats: lesyklėlė sparnuotiesiems draugams (foto) - Laikas.lt

# data[].attributes.body
1. Piešimas. ,,Piešiu paukštelį''. Mokytoja paruošia priemones: popieriaus lapas, piešimo priemonės (guašas, pieštukai, akvarelė ar kt. - vaikas išsirenka pats). Vaikas piešia arba spalvina norimą paukštį – gali naudoti šabloną arba piešti savarankiškai.

2. Pokalbis. Pažintis su paukščiu. Mokytoja parodo vaikui 1–2 paukščių nuotraukas (pvz., zylės, kregždės, gandro) arba knygą. Vaiko klausiama: Kaip atrodo šis paukštis? Ką jis valgo? Kur jis gyvena? Ar esi jį matęs gamtoje? Pauklausoma paukščio balso.

3. Mokomosios kortelės "Koks tai paukštis?". Vaikas kortelių pagalba mokosi pažinti paukščius.

https://images.app.goo.gl/3k5P9hmDMPfA6Fu88

# data[].attributes.body
Veikla visai vaikų grupei

Žaidimas. "Skraidantys paukščiai". Šio žaidimo metu laviname vaikų fizinį aktyvumą, klausymą, greitą reakciją ir dėmesingumą, vaikai susipažins su paukščių pavadinimais ir jų judėjimo ypatybėmis. Visi sustoja ratu, vienas vaikas išrenkamas vedėju ir pasako paukščio pavadinimą ir rodo judesį, o kiti vaikai turi jį pakartoti.

Gandras – eina aukštai keldamas kelius (lėtai, išdidžiai);

Zylė – mažais šuoliukais, tarsi spurda;

Pelėda – rankos kaip sparnai, sukasi vietoje „žiūri aplink“;

Gegutė – šokinėja ir šaukia „ku-ku! ku-ku!“;

Antis – eina pritūpus, linguodami kūną, skleidžia „kva-kva“;

Vanagas – išskėstomis rankomis skrenda greitai aplink ratą.

Veikla grupelėse

Tyrinėjimas. "Paukščių stebėtojai". Mokytoja paruošia lapą su Lietuvoje dažniausiai stebimais paukščiais. Vaikai lauke stebi, tyrinėja, ieško kokius paukščius mato darželio teritorijoje ar skraidančius, tupinčius medžiuose ir pažymi savo lapuose.

Individuali veikla

Kūrybinis. Iš įvairių gamtinių medžiagų sukurti paukštį.

# data[].attributes.body
https://images.app.goo.gl/bufdBgh8woZvXYk86

Aiškinimas. Demonstravimas. Mokytoja primena vaikams,jog šią savaitę mokosi apie paukščius, taigi šiandien sužinosime apie dar vieną iš jų - pelėdą. Rodomas vaikams paveikslas, kuriame pavaizduota pelėda. Mokytoja vaikams papasakoja, jog pelėda turi dideles akis, kurios padeda jai matyti tamsoje, ji savo galvą pasuka labai plačiai, o kūną dengia minkštos plunksnos, kurios leidžia skristi tyliai. Pelėda dieną miega, o naktį skraido ir ieško maisto. Taigi, ji yra naktinis paukštis, kuris minta mažais gyvūnėliais: pelėmis, vabzdžiais, kartais mažais paukščiukais. Pelėdos gyvena medžių drevėse, senose sodybose, miškuose, kartais net bažnyčių bokštuose. Įdomu tai, jog pelėda laikoma išmintingu paukščiu – dažnai vadinama „išminties simboliu“, o jos akys negali judėti, todėl ji turi sukti galvą, kad matytų šonus.

Edukacinis filmukas. Žiūrime mokomąją medžiagą apie pelėdas. Vėliau aptariama, vaikai dalijasi, ką sužinjo, kokios pelėdos gyvena Lietuvoje.

# data[].attributes.attachment_link.title
Pelėdos – išskirtiniai, bet labai jautrūs aplinkos pokyčiams paukščiai

# data[].attributes.body
1. Kūrybiškumas. "Pelėdos lizdas". Vaikai konstruos pelėdos lizdą iš gamtinių ar konstravimo priemonių: šakelių, kankorėžių, žolės, pagalvėlių, kaladėlių, Lego. Tikslas – sukurti lizdą, kuriame pelėda galėtų gyventi ir miegoti dieną.

2. IKT. "Pelėdos medžioklė". Veikla su robotuku, ant plakato imituojančio mišką išdėliojamas pelėdos grobis - kelios pelės(tai gali būti figūrėlės arba paveikslėliai), tuomet vaikai turi taip užprogramuoti robotuką(tai bus pelėda), kad nukeliautų iki savo maisto.

3. Praktinio mokymo metodas. Mokytoja paruošia vaikui įvairių geometrinių formų. Užduotis - iš jų sudėlioti pelėdos atvaizdą. Taip ugdome ne tik smulkiąją motoriką, kūrybiškumą, bet ir mokome vaikus pažinti geometrines formas bei kaip galime jas pritaikyti.

# data[].attributes.body
1. IKT. Interaktyvioje lentoje vaikas iš geometrinių figūrų dėlioja pelėdos atvaizdą.

2. Kūrybiškumas. „Mano pelėda“. Vaikas piešia, kaip įsivaizduoja pelėdą arba daro aplikaciją (popierinė pelėda iš skritulių, plunksnelių ir kt.).

3. Smulkioji motorika. Reikalingos priemonės: pelėdos atvaizdas, žirklės, siūlai, klijai. Vaikas išsikerpa paruoštą pelėdos atvaizdą, tuomet mažais gabalėliais susikarpo siūlą, su klijais klijuoja siūlus kaip pelėdos plunksnas.

# data[].attributes.body
https://images.app.goo.gl/FXhg9WJzBjQKaHcw5

Aiškinimas. Demonstravimas. Mokytoja primena vaikams, jog šią savaitę mokosi apie paukščius, o vienas iš jų yra gandras. Taigi šiandien sužinosime apie jį įdomių dalykų. Parodoma vaikams gandro paveikslėlis ir paaiškinama, jog gandras yra labai gražus paukštis, kurį galime pamatyti daugelyje šalių, ypač vasarą. Jis turi ilgas baltas plunksnas, ilgą juodą snapą ir raudonas kojas. Gandras gyvena šalia pelkių, ežerų arba upių. Jie yra labai protingi paukščiai bei labai myli savo šeimas ir visuomet rūpinasi savo mažaisiais gandriukais. Lizdą dažniausiai konstruoja aukštose vietose – stoguose, medžiuose ar net elektros stulpuose. Žiemą jie skrenda į šiltuosius kraštus, kad nesušaltų, o pavasarį, kai sugrįžta šiluma, jie grįžta namo ir pradeda statyti savo lizdus bei auginti jauniklius. Jie skraido labai toli ir sugeba pasiekti net Afriką, kur žiemoja.

Be to, gandras simbolizuoja laimę ir naujus gyvenimus – žmonės dažnai tiki, kad gandras atneša kūdikius! Kai žmonės mato gandrą, jie dažnai sako, kad tai žinia apie geras naujienas. Ar žinote, kodėl gandras sugeba taip gerai skraidyti? Jie turi didelus ir plačius sparnus.

Diskusija. Vaikai aptaria bei diskutuoja apie tai, ką sužinojo, dalijasi mintimis. Taip pat mokytoja vaikų klausia: Kur gandrai mėgsta gyventi? Ką gandrai daro žiemą? Kodėl gandrai yra svarbūs žmonėms? Kaip jie rūpinasi savo mažaisiais?

IKT. Kalbinė raiška. Interaktyvioje lentoje žiūrime edukacinį filmuką apie gandrą. Vėliau vaikai aptaria, ką sužinojo, dalijasi mintimis.

https://youtu.be/LlhmcdybpFg?si=nODPcqCkHtztsOsD

# data[].attributes.attachment_link.title
LRT VAIKAI. Gustavo enciklopedija | Gandrai iš Afrikos | 2023

# data[].attributes.body
Veikla visai vaikų grupei

Žaidimas. "Pelėda medžioja". Vienas vaikas yra pelėda – stovi ant „medžio“ (pvz. kelmo ar kažkuo pažymėtos vietos), o kiti vaikai – pelės, kurios bėgioja tyliai aplink. Kai pelėda atsisuka – pelės turi sustingti. Jei pelėda pamato judančią pelę – ji „pagaunama“, tuomet pagautasis tampa pelėda.

Veikla grupelėse

Tyrinėjimas. Kūrybiškumas. "Pelėdos slėpynės". Mokytoja lauko teritorijoje paslepia pelėdos paveikslėlius. Vaikai tyrinėja teritoriją ir ieško pasislėpusių pelėdų. Tuomet iš įvairių gamtinių medžiagų kuria jom lizdelį, kad turi savo namus ir nereikėtų slėptis nuo priešų.

Individuali veikla

Piešimas. Su kreidelėmis piešia pelėdą ar tai, ką žino apie ją.

# data[].attributes.body
1. Kūrybiškumas. "Gandro lizdas". Mokytoja paruošia priemones: šakelės, siūlai, vilna, džiovinta žolė, popierius, lipalas, plastilinas, popierinės lėkštutės. Vaikai kuria gandro lizdą pagal savo sumanymą, panaudodami turimas žinias. Galima įdėti „kiaušinukus“ (popieriniai rutuliukai).

2. Kalbinė raiška. "Gandro istorija". Mokytoja paruošia spausdintų kortelių su įvairiais paveikslėliais, kurie siejasi su gandro gyvenimu, pvz.: varlės, lizdas, aukšti stulpai, dangus, gamtos atvaizdai ir pan. Užduotis - kuriama istorija apie gandrą ir jo gyvenimą, vienas vaikas išsitraukia kortelę ir sugalvoja pagal ją įvykį ar istoriją, paskui kitas vaikas išsitraukia kortelę ir pratęsia pasakojimą.

3. Žaidimas. "Gandras ir varlės". Skaičiuote išrenkamas "gandras". Kiti žaidėjai - "varlės" sustoja ratu veidu į vidurį. Gandras atsistoja rate ir užsiriša skarele akis. Užrištomis akimis jis apsisuka tris kartus ir eina gaudyti varlių. Sugavęs klausia:

- Tu varlė?

- Kva kva kva! - atsako ši.

- Aš tave prarysiu!

- Aš pabėgsiu!

- Nepaleisiu.

- Pamatysim...

Po šių žodžių varlė stengiasi pasprukti, o gandras turi atspėti su kuo kalbėjosi. Jei neatspėja ar varlė pabėga, nepasakius jos vardo, žaidimas kartojamas. Jei gandras atspėja, žaidėjai keičiasi vaidmenimis.

https://pasakukampelis.eu/lt/?Zaidimai/Zaidimai-uzristomis-ar-uzmerktomis-akimis/Gandras-ir-varles

# data[].attributes.attachment_link.description
pasakos, įgarsintos pasakos, lietuvių liaudies pasakos, eilėraštukai, mįslės, minklės, mįslės su atsakymais, mįslės vaikams, lietuvių liaudies mįslės, lietuvių liaudies patarlės ir priežodžiai, lietuvių liaudies padavimai, skaičiuotės, lietuviškos pasakos, užduotėlės, įdomybės, mažoji enciklopedija, gražios pasakos, pasaka vaikams, pasakos apie gyvūnus, velnius, raganas, mitines būtybes, princeses, karalius, princus, liaudies pasakos, stebuklinės pasakos, žvėrelių pasakos, linksmos pasakos, juokingos pasakos, miško pasakos, trumpos pasakos, literatūrinės pasakos, įgarsintos pasakos, vaikiškos pasakos, gražiausios pasaulio pasakos, pasakų veikėjai, pasakų herojai, juokų pasakos, melų pasakos, kalėdų pasakos, senelės pasakos, rašto darbai, analizės ir interpretacijos, samprotaujamo ir literatūrinio pobūdžio rašiniai, piešiniai spalvinimui, užduotys suvedžiok ir sujunk, rankdarbių kraitelė, mezginiai, nėriniai, siuviniai, filmų aprašymai, lietuvių liaudies dainos, lietuvių liaudies dainų tekstai, dekupažas, karoliukų vėrimas, siuvinėjimas kryželiu, biseris, darbai iš vilnos, vilnos vėlimas, receptai, sapnininkas, sapnuoti, patiekalai, sapnų reikšmės, pamokėlės

# data[].attributes.body
1. Kūrybiškumas. Vaikas kuria gandrą iš popieriaus, vatos diskelių, plunksnelių, siūlų.

2. Praktinio mokymo metodas. Mokytoja paruošia vaikui įvairių geometrinių formų. Užduotis - iš jų sudėlioti gandro atvaizdą. Taip ugdome ne tik smulkiąją motoriką, kūrybiškumą, bet ir mokome vaikus pažinti geometrines formas bei kaip galime jas pritaikyti.

3. Kūrybinis mąstymas. Dėlionė “Gandras”. Mokytoja atspausdina gandro nuotrauką, ją laminuoja, tuomet sukarpo lygiomis dalimis. Vaiko užduotis - sudėti paveikslėlį, kuriame pamatys gandro atvaizdą.

https://images.app.goo.gl/ETJyqk2vLC5EDFDd9

# data[].attributes.body
Veikla visai vaikų grupei

Vaidmeninis žaidimas. „Aš gandras“. Vaikai imituoja gandrą - eina lėtais, aukštais žingsniais, balansuoja viena koja - kaip tupintis gandras, ieško „varlių“ – mažų žalių kamuoliukų ar paveikslėlių.

Veikla grupelėse

Tyrinėjimas. “Varlių medžiotojai”. Mokytoja paruošia laminuotų kortelių su varlių atvaizdais, juos paslepia lauke. Vaikai "tampa" gandrais ir ieško pasislėpusių varlių. Radę – deda į savo krepšelį. Kai visi surenka varles, kiekvienas vaikas parodo, kiek rado, suskaičiuoja.

Individuali veikla

Kūrybinė veikla. "Gandro takelis“. Iš akmenukų ir pagaliukų vaikas turi sukurti savo „gandro kelionės takelį“, kuriuo paskui gali pereiti šokinėdamas ant vienos kojos, ar imituodamas gandro judesius ir kt.

# data[].attributes.body
Aiškinimas. Demonstravimas. Mokytoja vaikams primena, jog šią savaitę mokosi apie paukščius, o vienas iš jų yra pingvinas. Taigi, šiandien išsiaiškinsime įdomių dalykų apie pingvinus, atliksime kūrybinius darbelius, užduotėles, žaisime, žiūrėsime virtualią pamokėlę. Mokytoja vaikams parodo pingvino nuotrauką/paveikslą ir paaiškina, jog pingvinai, tai paukščiai, kurie nemoka skraidyti, bet puikiai plaukioja. Jie gyvena ten, kur labai šalta – Antarktidoje, kur daug sniego ir ledo. Kai kuriuos pingvinus galime sutikti ir kitose šalyse, bet daugiausia jų gyvena pietuose – kur šalta vandenyje, bet saulė kartais šviečia. Pingvinai atrodo labai linksmai – jų pilvelis baltas, o nugara juoda, todėl kartais sakoma, kad jie atrodo kaip dėvėtų mažus frakus(mokytoja paaiškina, jog frakas tai tokio tipo švarkas, galima aprodyti paveikslėlį) – lyg maži ponai. Pingvinai minta žuvimis, kalmarais bei kriliais (tai tokie maži vandenyno gyvūnėliai). Maistą jie pagauna snapu, nardydami po vandeniu. O kaipgi pingvinai augina vaikus? Mamytė pingvinė padeda kiaušinį, tuomet tėtis pingvinas jį šildo ant kojų, po specialia odos kišene. O mama tuo metu eina gaudyti žuvų, kad galėtų parnešti maisto. Kai pingvinukas išsirita, abu tėvai juo labai rūpinasi. Pingvinai gyvena, kur labai šalta, tačiau jie nesušąla, nes turi storas plunksnas ir riebalų sluoksnį, kuris saugo nuo šalčio. Jie dažnai glaudžiasi vienas prie kito – taip šildosi. O kaip pingvinai juda? Jie smagiai vaikšto krypuodami, kartais slysta ant pilvuko per sniegą.

Diskusija. Vaikai aptaria bei diskutuoja apie tai, ką sužinojo, dalijasi mintimis. Taip pat mokytoja vaikų klausia: Ar tu norėtum būti pingvinas? Kodėl? Kaip manai, ką pingvinai daro, kai jiems šalta? Ar norėtum pažiūrėti, kaip pingvinai slysta ant pilvukų?

Tuomet mokytoja pakviečia vaikus pažiūrėti virtualią pamokėlę apie pingvinus.

IKT. Pažinimas. Mokomasis filmukas-pamoka "Žmogus pingvinui - draugas ar priešas?"

Tyrinėjimas. Lipdymas. Sužinoję apie pingvinus ir jų gyvenimą, vaikai atliks eksperimentą - pasigamins netikro sniego, taip pat iš plastilino nulipdys pingviną ir padės juos į sniegą. Eksperimento eiga - vaizdinėje medžiagoje.

# data[].attributes.attachment_link.title
Gaminame netikrą sniegą❄️ | Eksperimentai vaikams🤯

# data[].attributes.attachment_link.title
Virtuali pamoka ŽMOGUS PINGVINUI DRAUGAS AR PRIEŠAS?

# data[].attributes.attachment_caption
Dindimas - geriausiai išauklėtas pingvinas pasaulyje

# data[].attributes.body
1. IKT. "Pingvino pietūs". Pasinaudodami planšete vaikai valdys robotuką "Blue bot" siekdami užsibrėžto tikslo. Užduotis - pingvinui susirinkti maistą (žuveles). Ant interaktyvaus plakato išdėliojami žymekliai, vaikas užprogramuoja robotuką taip, kad jis juos pasiektų.

2. Kūrybiškumas. Vaikai aplikuodami, piešdami, dekoruodami pasigamins pingvino kaukę. Reikalingos priemonės: popierinės lėkštutės, spalvotas popierius, dažai, priklijuojamos akytės, klijai, žirklės, dekoracijos, medinis pagaliukas.

3. Kalbinė raiška. Pasaka "Dindimas - geriausiai pasaulyje išauklėtas pingvinas". Klausoma pasaka, vėliau aptariama.

https://youtu.be/XbMVh5nHWlg?si=5o7Pt8_w02ff9K6O

# data[].attributes.attachment_link.title
3. Dindimas - geriausiai išauklėtas pingvinas pasaulyje

# data[].attributes.body
1. Kūrybiškumas. "Mano pingvinas". Vaikas iš įvairių priemonių (juodas, baltas ir oranžinis popierius, žirklės, klijai, pieštukai ar flomasteriai, vata, sagos, lipdukai ir kt.) sukurs pingviną. Iškirps ovalą (kūnui) iš juodo popieriaus, baltą pilvuką, mažas oranžines letenėles ir snapą. Viską klijuos ant lapo, tuomet nupieš akis arba priklijuos.

2. Praktinio ugdymo metodas. Vaikas turi palyginti savo ir pingvino ūgį, svorį, naudojant sąvokas „aukštesnis už“, „žemesnis už“, „sunkesnis už“, „lengvesnis už“, „kilogramas“, „metras“, „ūgis“, „svoris“.

3. Kalbinė raiška. Klausome dainos ir mokomės žodžius:

Du maži balti pingvinai

Vakar išlėkė iš jūrų,

Du maži balti pingvinai

Pamažu link mūsų juda

Du maži balti pingvinai,

O galvelės juodai baltos,

Du maži balti pingvinai,

O aplinkui marios šaltos.

Du maži balti pingvinai

Pamažu link mūsų lekia,

Du maži balti pingvinai,

Dvi apvalios šaltos akys.

Du maži balti pingvinai

Danguje lyg perlai švyti,

Du maži balti pingvinai,

Du maži balti mažyčiai.

Du maži balti pingvinai

Viršum mūsų skrenda, skrenda,

Du maži balti pingvinai

Niekaip mūsų nesuranda.

https://youtu.be/cjRGRMQo-Mc?si=ErOp2OCVy-zB9YD0

# data[].attributes.attachment_link.title
Keistuoliu Teatras - Du mazi balti pingvinai

# data[].attributes.body
Veikla visai vaikų grupei.

Žaidimas. Visi sustoja ratu, tuomet eina mažais, krypuojančiais žingsniais. Mokytoja arba vaikai vaidina vėją – kai švilpia, visi pingvinai turi suglausti sparnelius (rankas) ir sustingti. Tai lavina reakciją ir dėmesį.

Veikla grupelėse

Judrus žaidimas. "Pingvinų estafetė". Vaikai turi nueiti iš taško A į tašką B laikydami kamuoliuką tarp kelių – tai imituoja pingvino eiseną. Galima pridėti „ledukų“ (popieriaus lapai ar kamuoliai) ir juos apeiti.

Individuali veikla

Kūrybiškumas. "Pingvino lizdas". Vaikas renkasi šakeles, lapus, akmenėlius ir kuria „lizdą“, kuriame gyvena pingvinukas. Gali į jį įdėti akmenėlį, kurį „saugo kaip kiaušinį“ – kaip tikri pingvinai.

# data[].attributes.body
Pokalbis. Demonstravimas. Mokytoja aptaria su vaikais apie ką visą šią savaitę kalbėjo, mokėsi, kokias užduotėles atliko. Demonstruoją plakatą su paukščiais bei pasikartoja, ką išmoko: įvardija matomus paukščius, aptaria jų išvaizdą, gyvenimo būdą, papasakoja, kuo jie minta, kur gyvena, kaip suka lizdus, kaip geba skraidyti. Vaikai samprotauja, kas jiem labiausiai patiko, kokias veiklas norėtų pakartoti.

Vėliau pakviečia vaikus atlikti kūrybinį darbelį.

Kūrybinė užduotis. Lipdymas. Vaikai išsirinkę labiausiai jiem patikusį paukštį jį nulipdo iš plastilino.

https://images.app.goo.gl/M3kUcPL9PLNS5pur6

Edukacinis žaidimas. Klausymas. "Atspėk, koks tai paukštis". Vaikams rodoma vaizdinė medžiaga, kurioje pavaizduoti paukščiai bei skleidžiamas jų čiulbėjimas. Vaikai turi atspėti, koks tai paukštis.

https://youtu.be/M37Ue-9qNio?si=L4F3Xe0toPj7X5gI

# data[].attributes.attachment_link.title
Lietuvos paukščiai: atspėk koks tai giesmininkas 2 ❓🐦

# data[].attributes.body
https://youtu.be/tZOrJd_Jir4

1. Kalbinė raiška. Pasaka "Pasipūtęs povas ir jo uodega". Klausoma pasakos, vėliau aptariama, vaikai dalijasi minitmis, ką sužinojo, kokia buvo istorija, kokie veikėjai.

2. Žaidimas. Atminties lavinamo žaidimas, kurio tikslas yra surasti skirtingų spalvų kiaušinius, kurie yra paslėpti po 12 pingvinų. Žaidimas lavina susikaupimą, atmintį ir spalvų suvokimą smagiai leidžiant laiką. https://batuotas.lt/zaidimas-atmintis-pagal-pauksciai#lg=1&slide=0

3. Kūrybinė užduotis. Iš antrinių žaliavų gaminamas paukštelis. Reikės: ritinėlių nuo tualetinio popieriaus ar rankšluosčių, klijų, kartono nuo dėžių, kt. medžiagų nuo siuntinių ar kitų panaudotų daikltų.

# data[].attributes.body
1. Praktinis ugdymas. Rankos lavinimo užduotėlė. "Paukščių takas".

2. Žaidimas. "Surask porą". Kortelių žaidimas, kuomet reikia surasti du vienodus paveikslėlius. Mokytoja atspausdina įvairių paukščių paveikslėlius po du vienodus, įlaminuoja, sukarpo.

3. Smulkioji motorika. Su "Plus plus" konstruktoriaus detalėmis vaikas stato norimą paukštį.

https://images.app.goo.gl/cREUAkDmg3CsSwQa9

# data[].attributes.body
Veikla visai vaikų grupei

Fizinis aktyvumas. Žaidimas. Estafetė "Skrydis į lizdą". Vaikai turi nubėgti iki „lizdo“ (lanko ar žymos), apsukti ratą aplink jį ir grįžti atgal. Bėgti mojuojant rankomis tarsi sparnais.

Veikla grupelėse

Kūrybiškumas. Fizinis aktyvumas. "Paukštelio lizdas". Vaikų grupelė turi sudėlioti lizdą iš šakelių, lapų, akmenukų ar kitų gamtinių medžiagų. Vaikai kuria lizdą kiekvienam vaikui vis pridedant po vieną detalę. Taip skatiname ne tik kūrybiškumą, judrumą, bet ir vaikų bendradarbiavimą.

Individuali veikla

Tyrinėjimas. "Paukščio lobis". Vaiko paprašoma surinkti lauke 5 daiktus, kuriuos galėtų panaudoti paukštis, pvz.: šakelę (lizdui), žolytę (patalėliui),nmažą akmenėlį, plunksną, „kirminėlį“ (pagaliuką) ar kt. Vaikas juos susideda į nedidelį indelį ar dėžutę – „paukščio lobių dėžę“.